Document ID: /fineweb-2-swissfilter-quality_10-filterrobots/filtered/02676.jsonl.gz/2

Proiectul socio-cultural "Micii suflători"
Asociația Muzicamea în colaborare cu Școala Gimnazială “Nichita Stănescu “ din comuna Ceptura își propune prin proiectul social-cultural “Micii suflători” să ofere copiilor din satul Ceptura de Jos participarea la un curs interactiv de muzica și șansa de a învata să cante la un instrument muzical. Scopul proiectului este acela de a încuraja cât mai mulți copii sa facă muzică, să îndrăgeasca arta și să-și însușească o educație muzicală prin participarea la acest curs.
Acest proiect a fost demarat in vara anului 2021 cu doua grupe de instrumente ( clarinet si trompetă ). În vara anului 2022 ne propunem sa mai adaugam două grupe noi de instrumente și sa creăm locuri noi pentru elevii dornici de participare.
START - Curs de inițiere muzicală intensiv “Micii suflători”
Durata: Săptamana 01. - 06. August 2022
În perioada 01 - 06 August 2022, timp de o saptamană cursul intensiv de inițiere muzicală se va desfășura în incinta Școlii Gimnaziale “Nichita Stănescu” Ceptura de Jos cu un maxim de 12 participanți. Cursul se va desfășura zilnic pentru minim 2 ore si va fi acompaniat de trei profesori de muzică. Lecțiile de muzică se vor desfășura în două grupe a câte 5-6 copii simultan acompaniați de profesori de specialitate.
CONTINUARE - Curs de inițiere muzicală săptămânal “Micii suflători”
Durata: Septembrie 2022 - Iunie 2023
Cursul va continua o dată cu începutul anului școlar până în vara anului 2023. Acesta va avea loc o dată pe săptămână în afara programului școlar în cadrul Școlii Gimnaziale “Nichita Stănescu” Ceptura de Jos pentru maxim două ore.
Pe parcursul anului școlar, copiii vor avea timp să se familiarizeze cu instrumentul ales și vor dobandi cunoștiintele si aptitudinile necesare pentru a putea canta împreuna și a crea un ansamblu instrumental. Repertoriul muzical ales este unul cunoscut copiilor la acestă vârstă, cuprinzând o paletă variată de cantece aparținând tuturor genurile, de la muzica traditională / rock / pop / muzica de film până la muzica clasica.
Participanții vor beneficia de:
-
noțiuni muzicale de bază introduse prin jocuri muzicale și metode noi de predare
-
contactul cu un instrument muzical, învățarea și exersarea acestuia în grup
-
stimularea interesului și a bucuriei de a face muzică la un nivel de începător, fără a fi necesare cunoștințe anterioare
*Fiecare elev va primi materialele necesare acestui curs, precum: un instrument muzical, un pupitru si partituri. Inscrierile se vor face prin intermediul Școlii Gimnaziale “Nichita Stanescu” Ceptura de Jos la d-na invatatoare Constanța Naftanalila pana la data de 15. Iulie 2022.
*Acest curs se adresează exclusiv elevilor cu varste intre 9 si 11 ani si care sunt inscrisi la Școala Gimazială “Nichita Stănescu” Ceptura de Jos. Participanții cursului intensiv din august 2022 sunt obligați să participe în continuare la cursul săptămânal care începe în septembrie 2022 și durează până la sfârșitul anului școlar, respectiv iunie 2023.
Sponsorizarea acestui curs este sustinută direct de Asociatia Muzicamea cu domiciliul in Elveția ( www.vereinmuzicamea.ch ). Aceasta susține și organizează proiecte muzicale și educaționale pentru copiii si tinerii din România, indiferent de statutul lor social. Asociația Muzicamea sprijină proiecte precum lecții de muzică, tabere de muzică și concerte, precum și proiecte de schimb muzical între Elveția și România. Aceasta nu urmărește niciun scop comercial și nu caută niciun profit. Consiliul asociației funcționează în mod voluntar.
Școala Gimnazială “Nichita Stănescu” Ceptura de Jos este responsabilă pentru asigurarea sălilor de studiu pe tot parcursul proiectului “ Micii suflatori” și pentru implementarea proiectului în numele Asociației Muzicamea.
Fotografii și mici videoclipuri vor fi făcute pe toată perioada cursului “Micii suflători”. Materialele media vor fi expuse pe site-ul Asociației Muzicamea pentru ca toți cei care au contribuit la sponsorizarea acestui proiect sa-i poată urmări activitatea si progresul.